ইয়ামিনউদ্দৌলা আবুল কাসিম মাহমুদ ইবনে সবুক্তগিন () সাধারণভাবে মাহমুদ গজনভি(;‎ ২ নভেম্বর ৯৭১ – ৩০ এপ্রিল ১০৩০), সুলতান মাহমুদ ও মাহমুদে জাবুলি () বলে পরিচিত, ছিলেন গজনভি সাম্রাজ্যের সবচেয়ে গুরুত্বপূর্ণ শাসক। ৯৯৭ থেকে ১০৩০ সালে তার মৃত্যুর আগ পর্যন্ত তিনি পূর্ব ইরানি ভূমি এবং ভারত উপমহাদেশের উত্তর পশ্চিম অংশ (বর্তমান আফগানিস্তান ও পাকিস্তান) জয় করেন। সুলতান মাহমুদ সাবেক প্রাদেশিক রাজধানী গজনিকে এক বৃহৎ সাম্রাজ্যের সমৃদ্ধশালী রাজধানীতে পরিণত করেন। তার সাম্রাজ্য বর্তমান আফগানিস্তান, পূর্ব ইরান ও পাকিস্তানের অধিকাংশ এলাকা জুড়ে ছিল। তিনি সুলতান (“কর্তৃপক্ষ”) উপাধিধারী প্রথম শাসক যিনি আব্বাসীয় খিলাফতের আনুগত্য স্বীকার করে নিজের শাসন চালু রাখেন। নিজ শাসনামলে তিনি ১৭ বার ভারত আক্রমণ করেন।T. A. Heathcote, The Military in British India: The Development of British Forces in South Asia:1600-1947, (Manchester University Press, 1995), 6. ইসমাইল গজনভি তার পূর্বসূরি,উত্তরসূরী হলেন মুহাম্মদ গজনভি ।  পূর্ব ইতিহাস  সুলতান মাহমুদ ৯৭১ সালের নভেম্বরে বর্তমান আফগানিস্তানের (সাবেক জাবালিস্তান) গজনি শহরে জন্মগ্রহণ করেন। তার পিতা সবুক্তগীন ছিলেন তুর্কি ক্রীতদাস এবং সেনাপতি যিনি ৯৭৭ সালে গজনভী রাজবংশের প্রতিষ্ঠা করেন। খোরাসান এবং ট্রান্সঅক্সিয়ানার সামানি রাজবংশের প্রতিনিধি হিসেবে শাসনকাজ পরিচালনা করেন।   মাহমুদের শৈশব সম্পর্কে খুব বেশি জানা যায়না। মাহমুদের মাতা একজন সম্ভ্রান্ত ইরানি পরিবারের কন্যা। এই সূত্রে ফারসী সংস্কৃতির অনুরক্ত ছিলেন।Grousset, René (1970). The Empire of the Steppes: A History of Central Asia. Rutgers University Press. pp. 1–687. ISBN 9780813513041. কাওসারি জাহান নামে এক আমিরজাদীকে তিনি বিয়ে করেন এবং মোহাম্মদ ও মাসুদ নামে তার পুত্র সন্তান ছিলো। এরা পর্যায়ক্রমে তার উত্তরাধিকারী হিসেবে শাসন পরিচালনা করে। মাসুদের পরে পুত্র মওদূদ গজনভী সাম্রাজ্যের হাল ধরেন। তার সার্বক্ষনিক সঙ্গী হিসেবে মালিক আইয়াজ নামে এক জর্জিয়ান দাসের বর্ণনা পাওয়া যায়।   সাহিত্য, কবিতা, শিল্পের প্রতি তার অনুরাগ ছিলো। ফেরদৌসি এবং আলবিরুনীদের মতো বিদ্বান ব্যক্তিরা তার পৃষ্ঠপোষকতা পান।Meri, Josef W. (2005). Medieval Islamic Civilization: An Encyclopedia. Routledge. pp. 1–1088. ISBN 9781135455965. মহাকবি ফেরদৌসি তার শাহনামা কাব্যগ্রন্থ সুলতান মাহমুদকে উৎসর্গ করেন। নদী নিয়ে তার গবেষণায় উৎসাহিত হয়ে আল বিরুনি তার ভারতীয় সমাজ ও সংস্কৃতি কেন্দ্রিক গ্রন্থ তারিখ আল হিন্দ রচনা করেন।  অভিষেক  thumb|400px|left|আব্বাসী খলিফা আল কাদিরের কাছ থেকে সম্মানসূচক পাগরী গ্রহণ করছেন মাহমুদ গজনভী- painting by Rashid-al-Din Hamadani  ৯৯৪ সালে পিতা সবুক্তগীনের খোরাসান অভিযানে অংশগ্রহণের মাধ্যমে মাহমুদ রাজকার্যে অংশগ্রহণ শুরু করেন। সামানী শাসক দ্বিতীয় নূহের সহায়তায় তিনি খোরাসান অধিকার করতে সমর্থ হন। বিভিন্ন অভ্যন্তরীন দ্বন্দে এসময় সামানী রাজবংশ খুব অস্থির সময় পার করছিলো। ৯৯৭ সালে সবুক্তগীন মারা যান এবং তার ছেলে ইসমাইল গজনভীর সুলতান হিসেবে মসনদে বসেন। তবে মাহমুদ ইসমাইলের চেয়ে বড় এবং অভিজ্ঞ হলেও বৈমাত্রেয় মায়ের প্রভাবে তিনি পিছিয়ে পড়েন। মাহমুদের বৈমাত্রেয় মাতা ছিলেন সবুক্তগীনের পৃস্ঠপোষক আলাপ্তগীনের কন্যা এবং সে সুবাদেই ভাই ইসমাইল প্রভাব বিস্তার করার সুযোগ পান। Bosworth, C. Edmund (2012). "Maḥmud b. Sebüktegin".  300px|right|thumb|upright|সুলতান মাহমুদ জারানের Zaranj দূর্গ আক্রমণ করছেন।  তবে খুব দ্রুতই মাহমুদ বিদ্রোহ করেন এবং তার আরেক ভাই আবুল মুজাফ্ফারের সহায়তায় ইসমাইলকে পরাজিত করে গজনভী সম্রাজ্যের সর্বময় কতৃত্ব লাভ করেন। আবুল হাসান ইসফারাইনিকে মন্ত্রী হিসেবে নিয়োগ দিয়ে গজনী থেকে পশ্চিমে কান্দাহারের উদ্দেশ্যে বের হয়ে পড়েন। পরবর্তী লক্ষ ছিলো বোস্ট শহর যেটিকে তিনি একটি সামরিক ঘাঁটি হিসেবে গড়ে তুলেছিলেন।  সোমনাথ অভিযান সোমনাথ মন্দির আক্রমণ বা অভিযান সুলতান মাহমুদের মোট সতেরোটি অভিযানের মধ্যে অন্যতম‌। ১০২৬ খ্রীষ্টাব্দের এই অভিযান তার সতেরোটি অভিযানের মধ্যে ষোলতম অভিযান। উল্লেখ আছে যে, সুলতান মাহমুদ এই সোমনাথ মন্দির আক্রমণ করে দুই কোটি স্বর্ণমূদ্রাসহ প্রচুর ধনসম্পদ হস্তগত করতে পেরেছিলেন। জানা যায় কিছু হিন্দু ব্রাহ্মণ মনে করতেন সোমনাথ মন্দির জয় করা সুলতান মাহমুদের সাধ্যের বাইরে। ঐতিহাসিক ড.ঈশ্বরী প্রসাদ বলেন, "সোমনাথ বিজয় মাহমুদের ললাটে নতুন বিজয়ের গৌরব সংযুক্ত করে ।" ড. নাজিমের মতে, "সোমনাথ অভিযান ইসলামের ইতিহাসের অন্যতম দুঃসাহসিক কার্য। । তার উদ্দেশ্য ছিল জিহাদ।  রাজনৈতিক চ্যালেঞ্জ  চিত্রশালা   thumb|মাহমুদ গজনভির সমাধিসৌধ, গজনি প্রদেশ, আফগানিস্তান   আরও দেখুন  মুসলিমদের দক্ষিণ এশিয়া বিজয়  আব্বাসীয় খিলাফত  সেলযুক খিলাফত  তথ্যসূত্র  8.This information is collected by J.C Tasnim Rubyeat from HSC Islamic History and Culture Book.  উৎস  Ferishta, History of the Rise of Mohammedan Power  Alexander Berzin, Berzin Archives: The Historical Interaction between the Buddhist and Islamic Cultures before the Mongol Empire, 2001  McLeod, John (2002). The History of India. London: Greenwood Press. .  Why Mahmud of Ghazni attacked Somnath    G. H. Yusofi "Ahmad Maymandi." Encyclopedia Iranica. 11 January 2013. <http://www.iranicaonline.org/articles/ahmad-b-19>        বহিঃসংযোগ   UCLA website  Mahmud of Ghazna Columbia Encyclopedia (Sixth Edition)  Mahmud Encyclopædia Britannica (Online Edition)  Ghaznavid Dynasty Encyclopædia Britannica (Online Edition)  Ghaznavids and Ghurids Encyclopædia Britannica (Online Edition)  Mahmud Ghazni  History of Iran: Ghaznevid Dynasty  Rewriting history and Mahmud of Ghazni   Online Copy:Last Accessed 11 October 2007 Elliot, Sir H. M., Edited by Dowson, John. The History of India, as Told by Its Own Historians. The Muhammadan Period  Tarikh Yamini, or Kitabu-l Yami  of Abu Nasr Muhammad ibn Muhammad al Jabbaru-l 'Utbi.  পূর্বসূরি:ইসমাইল গজনভিগজনভি সুলতান৯৯৭–১০৩০উত্তরসুরি:মুহাম্মদ গজনভি  বিষয়শ্রেণী:৯৭১-এ জন্ম বিষয়শ্রেণী:১০৩০-এ মৃত্যু বিষয়শ্রেণী:তুর্ক শাসক বিষয়শ্রেণী:গজনভি শাসক বিষয়শ্রেণী:মধযুগের ভারতের ইতিহাস বিষয়শ্রেণী:পাকিস্তানের ইতিহাস বিষয়শ্রেণী:১০ম-শতাব্দীর এশিয়ার শাসক বিষয়শ্রেণী:১১ম-শতাব্দীর এশিয়ার শাসক বিষয়শ্রেণী:ইরানি বংশোদ্ভূত ব্যক্তিত্ব বিষয়শ্রেণী:মধ্যযুগীয় ভারত